पाएं अपने शहर की ताज़ा ख़बरें और फ्री ई-पेपरडाउनलोड करें
महाराष्ट्र के कोल्हापुर से गर्लफ्रेंड जिया के साथ पकड़ा गया गैंगस्टर पपला उर्फ विक्रम गुर्जर अजमेर जेल जाने के बाद गिड़गिड़ाने लगा है। अपनी जान को खतरा बताकर वह दूसरी जेल में शिफ्ट होना चाहता है। पपला की उसके पिता के साथ फोन पर हुई बातचीत की एक ऑडियो क्लिप सामने आई है। इसमें पपला अपने पिता से बार-बार कह रहा है कि मेरी एप्लीकेशन कोर्ट में लगाकर इस जेल से शिफ्ट कराओ। नहीं तो मैं पागल हो जाऊंगा। मैंने कई दिन से खाना भी नहीं खाया। मेरी हत्या करने की साजिश हो रही है। मुझे आत्महत्या को मजबूर होना पड़ेगा। पपला के पिता ने यह ऑडियो मीडिया को सौंपा है।
पपला व उसके पिता के हुई बातचीत...
पपला: पापा क्या रहा।
पिता: भाई कोर्ट एक तारीख तक बंद है। तूने बीच में फोन भी नहीं किया। कल फोन नहीं आया।
पपला : पापा मेरी एसटीडी सप्ताह में दो दिन शुरू की है। केवल बुधवार व शनिवार को छूट दी है।
पिता: अब दुबारा फोन कब करेगा।
पपला: शनिवार को, पापा मेरी कोर्ट में एप्लीकेशन लगा दो।
पिता: भाई तेरी कोई भी कोर्ट में एप्लीकेशन लगाने की गुंजाइश नहीं रही। बात ये है। मैंने सुना है पुलिस अपने हिसाब से लेकर आएगी।
पपला: महिपाल छूट गया।
पिता: नहीं छूटा।
पपला: पापा मेरी एप्लीकेशन लगा दो, मैं पागल हो जाऊंगा।
पिता: जिया का नम्बर ले ले। वो भी बात करना चाह रही है।
पपला: पापा मैं एक ही नम्बर पर बात कर सकता हूं। पापा मेरी कोर्ट में एप्लीकेशन लगवा दो।
पपला: पापा मेरे खाना में कोई कुछ मिला देगा तो क्या होगा। मुझे आत्महत्या की खातिर मजबूर किया जा रहा है। जेल में भी 24 घंटे में केवल 2 घंटे खोलते हैं।
पापा : अब तो कोर्ट बंद है।
पपला: पापा एक तो विधायक बलजीत, जेल अधीक्षक संजय चौहान, एसआई व चौथा लंगड़ा का नाम लिखवाओ। मेरे को गलत तरीके से बंद कर रखा है। मेरा खाना खाने का भी मन नहीं कर रहा।
पपला: इनका नाम लिखवाकर एप्लीकेशन लगवाओ।
पिता : पैसे का इंतजाम कौन कराएगा गाड़ी के लिए।
पपला: सतीश करा देगा।
पपला: पापा मैं पागल हो जाऊंगा यहां। वकील को फोन करके कह दो कि आज ही एप्लीकेशन लगाए। ये चारों मिलकर मेरी हत्या करना चाह रहे हैं। पापा मैं कुछ दिन और रुक गया तो पागल हो जाऊंगा।
पपला की कहानी
पपला गुर्जर को 5 सितम्बर 2019 की रात को अलवर के बहरोड़ में 32 लाख रुपए सहित पकड़ा था। कुछ घंटे बाद ही 6 सितम्बर को सुबह करीब सवा आठ बजे ही पपला को उसके साथी बदमाशा बहरोड़ थाने के लॉकअप से भगा ले गए थे। इस दौरान पपला के साथियों ने एके 47 से गोलियां बरसाई थी। उसके बाद से पुलिस पपला की तलाश कर रही है। पुलिस ने करीब 250 से अधिक जगहों पर पपला की तलाश की।
28 जनवरी को कोल्हापुर से किया गिरफ्तार
इसी साल 28 जनवरी को पपला को महाराष्ट्र के कोल्हापुर से उसकी गर्लफ्रेंड जिया के साथ गिरफ्तार किया गया था। पुलिस ने पपला को अलवर में करीब 25 दिन रखा। इसके बाद मार्च में पपला को अजमेर जेल शिफ्ट कर दिया था। अजमेर जेल हाई सिक्योरिटी जेल है। इसके कारण अब पपला यहां से दूसरी जेल में शिफ्ट होना चाहता है।
जिया की जमानत हो गई
पपला के साथ पकड़ी गई उसकी गर्लफ्रेंड जिया अलवर जेल में 4 फरवरी से 6 अप्रैल तक रही। 7 अप्रैल को जिया की जमानत हो गई। लेकिन, पपला गुर्जर को पुलिस ने अलवर जेल में शिफ्ट करने बजाए सीधे अजमेर जेल भेजा था। तब से वह वहीं पर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva mar_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn